แบงก์แจงกำไรดอกเบี้ยหด
รายได้ส่วนต่างเริ่มลดลงยันแข่งขันสูงไม่ขูดรีดลูกค้าเจอนาโน-พิโกแย่งตลาดแบงก์แจงส่วนต่างดอกเบี้ยสุทธิมีแนวโน้มหดตัวตามการแข่งขันและจากโครงการสินเชื่อนโยบายรัฐแย่งส่วนแบ่งตลาดนายปรีดี ดาวฉาย กรรมการผู้จัดการ ธนาคารกสิกรไทย เปิดเผยว่า ขณะนี้ส่วนต่างดอกเบี้ยรับและจ่ายของธนาคารพาณิชย์เป็นไปตามกลไกตลาด แต่ในอนาคตมีแนวโน้มลดลงเรื่อยๆ จากการที่ดอกเบี้ยนโยบายทรงตัวในระดับต่ำ และมีโครงการสินเชื่อจากนโยบายรัฐบาล เช่น นาโนไฟแนนซ์ พิโกไฟแนนซ์ เข้ามาแทรกแซงตลาด โดยธนาคารพร้อมเป็นตัวกลางส่งผ่านทุกนโยบายทั้งนี้ ดอกเบี้ยจะขึ้นลงตามดอกเบี้ยนโยบายของธนาคารแห่งประเทศไทย (ธปท.) และดอกเบี้ยในตลาดการเงินโลก ซึ่งใครบริหารได้ดีก็ส่งผ่านไปทางต้นทุนผู้บริโภคได้ต่ำและยังขึ้นอยู่กับการแข่งขัน ซึ่งจะนำเอาดอกเบี้ยเงินฝากมาหักลดดอกเบี้ยเงินกู้แล้วคิดว่าแบงก์มีรายได้เยอะไม่ได้ จะต้องดูส่วนต่างอัตราดอกเบี้ยสุทธิ (นิม) &#8220;อย่าไปหยิบดูทีละชิ้น ต้องดูปัจจัยภาวะแวดล้อมการตัดสินใจจะปรับลดดอกเบี้ย ไม่ใช่อยากลดจะลดได้ตามใจ ต้องดูสภาพความเป็นไปของโลกด้วย เช่น เฟดกำลังขึ้นดอกเบี้ย แต่เราเกิดจะลดดอกเบี้ย อย่างนี้เงินก็หนีออกไปหมด ทุกคนอยากให้ดอกเบี
12 พ.ค. 2560

รายได้ส่วนต่างเริ่มลดลงยันแข่งขันสูงไม่ขูดรีดลูกค้าเจอนาโน-พิโกแย่งตลาดแบงก์แจงส่วนต่างดอกเบี้ยสุทธิมีแนวโน้มหดตัวตามการแข่งขันและจากโครงการสินเชื่อนโยบายรัฐแย่งส่วนแบ่งตลาดนายปรีดี ดาวฉาย กรรมการผู้จัดการ ธนาคารกสิกรไทย เปิดเผยว่า ขณะนี้ส่วนต่างดอกเบี้ยรับและจ่ายของธนาคารพาณิชย์เป็นไปตามกลไกตลาด แต่ในอนาคตมีแนวโน้มลดลงเรื่อยๆ จากการที่ดอกเบี้ยนโยบายทรงตัวในระดับต่ำ และมีโครงการสินเชื่อจากนโยบายรัฐบาล เช่น นาโนไฟแนนซ์ พิโกไฟแนนซ์ เข้ามาแทรกแซงตลาด โดยธนาคารพร้อมเป็นตัวกลางส่งผ่านทุกนโยบายทั้งนี้ ดอกเบี้ยจะขึ้นลงตามดอกเบี้ยนโยบายของธนาคารแห่งประเทศไทย (ธปท.) และดอกเบี้ยในตลาดการเงินโลก ซึ่งใครบริหารได้ดีก็ส่งผ่านไปทางต้นทุนผู้บริโภคได้ต่ำและยังขึ้นอยู่กับการแข่งขัน ซึ่งจะนำเอาดอกเบี้ยเงินฝากมาหักลดดอกเบี้ยเงินกู้แล้วคิดว่าแบงก์มีรายได้เยอะไม่ได้ จะต้องดูส่วนต่างอัตราดอกเบี้ยสุทธิ (นิม) “อย่าไปหยิบดูทีละชิ้น ต้องดูปัจจัยภาวะแวดล้อมการตัดสินใจจะปรับลดดอกเบี้ย ไม่ใช่อยากลดจะลดได้ตามใจ ต้องดูสภาพความเป็นไปของโลกด้วย เช่น เฟดกำลังขึ้นดอกเบี้ย แต่เราเกิดจะลดดอกเบี้ย อย่างนี้เงินก็หนีออกไปหมด ทุกคนอยากให้ดอกเบี้ยต่ำแต่ถ้าเงินไหลออก ไม่มีเงินให้กู้ก็ยุ่ง ต้องดูแฟกเตอร์รวมด้วย” นายปรีดี กล่าวอย่างไรก็ดี สินเชื่อในไตรมาสแรกเติบโตต่ำ แต่ช่วงที่เหลือของปีสินเชื่อมีแนวโน้มเติบโตขึ้นเรื่อยๆ ทำให้การแข่งขันสินเชื่อเพิ่ม ทว่า สภาพคล่องส่วนเกินสูงหลักล้านล้านบาท ประกอบกับความไม่แน่นอนของดอกเบี้ยต่างประเทศ จึงมองว่าดอกเบี้ยเงินฝากในประเทศยังไม่ปรับขึ้นในปีนี้ จากเดิมมองว่าดอกเบี้ยเงินฝากจะขึ้นจากต้นทุนการเงินตามผลตอบแทนพันธบัตรรัฐบาลที่อิงตามดอกเบี้ยสหรัฐนายกิตติพันธ์ อนุตรโสตถิ กรรมการผู้จัดการใหญ่และประธานเจ้าหน้าที่บริหาร ธนาคารซีไอเอ็มบี ไทย กล่าวว่า ส่วนต่างอัตราดอกเบี้ยของไทยมีแนวโน้มลดลงต่อเนื่อง โดยเฉพาะยิ่งการแข่งขันของธนาคารพาณิชย์เพิ่มขึ้นยิ่งทำให้ส่วนต่างดอกเบี้ยแคบลงอีก เชื่อว่าทางการไม่ได้ห่วงเรื่องดอกเบี้ยสูง แต่ห่วงเรื่องความเท่าเทียมในการเข้าถึงสินเชื่อมากกว่า ซึ่งกลุ่มลูกค้าเอสเอ็มอีที่ประสบปัญหาการเข้าถึงสินเชื่อเพราะไม่สามารถแสดงที่มาที่ไปของรายได้ให้ธนาคารตรวจสอบได้ ทำให้ธนาคารอนุมัติสินเชื่อยาก โดยปัจจุบันส่วนต่างดอกเบี้ยสุทธิ (นิม) ของธนาคารอยู่ที่ 3.7%“ที่ผ่านมา ธนาคารพร้อมสนับสนุนเงินทุนให้กับผู้ประกอบการเอสเอ็มอี หากมีบัญชีที่โปร่งใสและมีความสามารถในการทำกำไร ซึ่งปัญหาความเท่าเทียมในการเข้าถึงแหล่งทุนส่วนหนึ่งอาจต้องใช้บทบาทของแบงก์รัฐเข้ามาตอบโจทย์” นายกิตติพันธ์ กล่าว